เกาะสีชังนักท่องเที่ยวยังคงแน่น เรือข้ามฟากศรีราชา-เกาะสีชัง เต็มทุกรอบ
การท่องเที่ยวบริเวณท่าเทียบเรือเกาะลอยศรีราชา ซึ่งเป็นท่าเทียบเรือ ศรีราชา - เกาะสีชัง  จังหวัดชลบุรี พบว่ามีนักท่องเที่ยวทั้งชาวไทยและชาวต่างชาติ ต่างเดินทางมาเป็นครอบครัว หมู่คณะและเป็นคู่ เพื่อลงเรือโดยสารข้ามฟาก ศรีราชา - เกาะสีชัง จำนวนมาก จากการสอบถามเจ้าหน้าที่ผู้ดูแล ทราบว่าแม้จะผ่านมา 3 วันแล้ว แต่นักท่องเที่ยวยังเต็มทุก รอบ 1 รอบ บรรจุได้ประมาณ 100 คน โดยรอบเรือจะเริ่มตั้งแต่เวลา 07.00 น.- 18.00 น. โดยมี 2 รอบทุกๆ ชั่วโมง ซึ่งคาดว่า 4 วัน นักท่องเที่ยวไม่ต่ำกว่าหมื่นคนด้านเจ้าหน้าที่ตำรวจน้ำศรีราชา พร้อมด้วยเจ้าหน้าที่กรมเจ้าท่าชลบุรี คอยอำนวยความสะดวกที่ท่าเทียบเรือและเพิ่มมาตรการคุมเข้มเรือโดยสารข้ามฟากศรีราชา-สีชัง เพื่อป้องกันอุบัติเหตุทางน้ำ มีการเข้มงวดผู้ประกอบการเรือข้ามฟากศรีราชา-เกาะสีชัง ให้ดูสภาพเรือโดยสารทุกลำทุกครั้ง เพื่อความปลอดภัยแก่นักท่องเที่ยวและห้ามบรรทุกจำนวนผู้โดยสารเกินตามจำนวนที่เรือกำหนด เรือโดยสารทุกลำจะต้องวิ่งในเส้นทางที่เจ้าหน้าที่กำหนด รวมถึงผู้โดยสารทุกคนจะต้องสวมชูชีพไว้ตลอดเวลาเพื่อป้องกันอันตรายที่อาจเกิดขึ้นได้